**SOININ SEURAKUNTA KOKOUSKUTSU 6/2023**

**KIRKKONEUVOSTO**

|  |  |
| --- | --- |
|  KOKOUSAIKA | 11.10.2023 klo 18 |
|  KOKOUSPAIKKA | Seurakuntatalo |
|  KÄSITELTÄVÄT ASIAT Asia no Liite no |  Asia |
|  |   |
| 7172737475767778798081828384 | Kokouksen laillisuus ja päätösvaltaisuus Pöytäkirjan tarkastajat Työjärjestyksen hyväksyminen Johtokuntarakenteen muuttaminenKanttorin virkaVuoden 2024 tuloveroprosentti Hakemus hautapaikkavarausta vartenKirkon vuokraaminen Periaatepäätös yhteisvastuukeräyksessä kuluina ilmoitettavista menoistaKirkkovaltuuston kokouksen 4/2023 esityslistaMuut mahdolliset asiatIlmoitusasiatValitusosoitusKokouksen päättäminen |
| PÖYTÄKIRJANNÄHTÄVILLÄPITO |  Kokouksen tarkistettu pöytäkirja, johon on liitetty valitusosoitus, pidetään yleisesti nähtävillä Soinin kirkkoherranvirastossa 12.10.2023-26.10.2023 viraston aukioloaikoina sekä seurakunnan nettisivuilla 12.10.2023 lähtien. |
| PUHEENJOHTAJA | Kirkkoherra Terho Kanervikkoaho |

**SOININ SEURAKUNTA PÖYTÄKIRJA 6/2023**

**KIRKKONEUVOSTO**

|  |  |
| --- | --- |
| KOKOUSAIKA | 11.10.2023 klo 18.00– |
| KOKOUSPAIKKA | Seurakuntatalo  |
| SAAPUVILLA OLLEET JÄSE-NET(ja merkintä puheenjohtajasta) |   |
| jäsen |  |
| puheenjohtaja /khra  | Kanervikkoaho Terho  |
| kirkkoneuvoston varapj.Jäsen | Kiviaho MarjuAho SusanAlatalo SirpaHalla-aho AnoManninen Veli-MattiPatama Pentti  |
|  |  |
|  Poissa:Läsnä varajäsenet: |   |
|  |  |
| MUUT SAAPUVILLA OLLEET |  |
| Kirkkovaltuuston puh.joht. | Keski-Mäenpää, Kati |
| Kirkkovaltuuston varapj. | Laitila Satu  |
| Pöytäkirjanpitäjä | Männikkö Virve, vs. talouspäällikkö  |
| LAILLISUUS JA PÄÄTÖSVALTAISUUS | Kokous todettiin lailliseksi ja päätösvaltaiseksi |
| ASIAT | § 71-84 |
| PÖYTÄKIRJAN TARKASTUSTAPA | Pöytäkirjan tarkastajiksi valittiin Veli-Matti Manninen ja Pentti Patama |
| ALLEKIRJOITUS |  Puheenjohtaja Pöytäkirjanpitäjä Terho Kanervikkoaho Virve Männikkö |
| PÖYTÄKIRJA ON TARKAS-TETTU JA HYVÄKSYTTY |  Aika ja paikka Soinin kirkkoherranvirasto 11.10.2023 |
|  |  Allekirjoitukset Veli-Matti Manninen Pentti Patama |
|   | Pöytäkirja pidetään yleisesti nähtävillä kirkkoherranvirastossa 12.10.2023-26.10.2023 sekä seurakunnan nettisivuilla 12.10.2023 lähtien. Nähtävänä olosta on ilmoitettu kirkkoherranviraston ilmoitustaululla 4.10.2023Viran puolesta todistetaan, että näin on meneteltyIlmoitustaulunhoitaja |

Alkuhartaus

**§ 71**

**Kokouksen laillisuus ja päätösvaltaisuus**

Kirkkoneuvostoon kuuluu puheenjohtajan ja varapuheenjohtajan lisäksi viisi jäsentä ja se on päätösvaltainen, kun enemmän kuin puolet jäsenistä on saapuvilla (KL 10:2, 1; KJ 9:1,3).

Kutsu kirkkoneuvoston kokoukseen on toimitettava sen jäsenille viimeistään viisi päivää ennen kokousta.

Tämän kokouksen kutsu on lähetetty sähköpostilla tai annettu fyysisesti 5.10.2023 kirkkoneuvoston jäsenille ja kirkkovaltuuston puheenjohtajille.

**Esitys, puheenjohtaja:** Kokous avataan ja todetaan lailliseksi sekä päätösvaltaiseksi.

**Päätös, kirkkoneuvosto:** Kokous avattiin ja todettiin lailliseksi sekä todettiin lailliseksi ja päätösvaltaiseksi.

**§ 72**

**Pöytäkirjan tarkastus ja nähtävillä olo**

Kirkkoneuvoston pöytäkirja on pidettävä yleisesti nähtävillä vähintään oikaisuvaatimuksen tekemiselle määrätyn ajan eli nähtäville asettamispäivä + 14 päivää. Mikäli kuitenkin pöytäkirjassa ilmenevistä päätöksistä voidaan tehdä kirkollisvalitus tai hallintovalitus, on pöytäkirjaa pidettävä nähtäville asettamispäivä + 30 päivää. (KL 25:3.4)

**Esitys, puheenjohtaja:** Kirkkoneuvosto valitsee kaksi pöytäkirjantarkastajaa. Pöytäkirjan tarkastajat toimivat tarvittaessa myös ääntenlaskijoina. Jos edetään aakkosjärjestyksen mukaisesti, vuorossa ovat Veli-Matti Manninen ja Pentti Patama.

Pöytäkirja pidetään nähtävillä kirkkoherranvirastossa 12.10.2023-26.10.2023 viraston

aukioloaikoina sekä seurakunnan nettisivuilla 12.10.2023 alkaen.

Nähtävillä olosta ilmoitetaan kirkkoherranviraston ilmoitustaululla 5.10.2023 alkaen.

**Päätös, kirkkoneuvosto:** Pöytäkirjan tarkistajiksi valittiin Veli-Matti Manninen ja Pentti Patama.

**§ 73**

**Työjärjestyksen hyväksyminen**

**Esitys, puheenjohtaja:** Kirkkoneuvosto hyväksyy tämän kokouksen työjärjestyksen esityslistan mukaisena.

**Päätös, kirkkoneuvosto:** Työjärjestys hyväksyttiin esityslistan mukaisena.

**§ 74**

**Johtokuntarakenteen muuttaminen**

KN 5/2023 66§: Monessa seurakunnassa on siirrytty johtokuntia hallinnollisesti keveämpään rakenteeseen. Tällaista rakennetta kutsutaan esimerkiksi toimintaryhmäksi tai vastuuryhmäksi. Tarkoituksena on keventää hallintoa ja mahdollistaa johtokunnan ja vastuunkantajien edellytyksiä seurakunnan toiminnan kehittämiseen ja toteuttamiseen eri työaloilla. Kevyemmän rakenteen ryhmä voidaan muodostaa esimerkiksi siten, että kirkkoneuvosto valitsee puheenjohtajan ja kirkkoneuvoston edustajan ryhmään, joka sitten muodostetaan puheenjohtajan, kirkkoneuvoston edustajan ja työalan työntekijän toimesta kutsuperiaatteella. Kokouksesta laaditaan muistio, jonka puheenjohtaja allekirjoittaa ja kirkkoneuvoston edustaja vie tiedoksi neuvoston kokoukseen. Budjetti, toimintakertomus ja toimintasuunnitelma laaditaan kuten ennenkin, mutta päätösvalta jää neuvostolle. Ryhmä käsittelee edellä mainitut asiat ja antaa suosituksen neuvostolle päätöstä varten.

Esitys, kirkkoherra 6.9.2023: Kirkkoneuvosto valtuuttaa työntekijät ja neuvoston edustajat keskustelemaan mahdollisesta muutoksesta johtokunnissa ja tuo palautteen seuraavaan kokoukseen, jossa asiasta päätetään.

Päätös, kirkkoneuvosto 6.9.2023:Päätettiin esityksen mukaisesti.

Kasvatustyön johtokunta 2/2023 (13.9.2023) 4§: ”Johtokunta kannattaa rakenteen muuttamista. Toiveena on säilyttää valittu ryhmä muutoksen yli sekä turvata resurssit ja toiminnan jatkuminen kasvatuksen alueella.”

Aikuistyön johtokunta 2/2023 (14.9.2023) 4§: ”Johtokunta suosittelee rakenteen muuttamisesta vastuuryhmäksi. Johtokuntarakennetta ei kuitenkaan koettu mahdottomaksi jatkaa.”

Diakoniatyön johtokunta 27.9.2023 7§: ”Diakoniatyön johtokunta toivoo muutosta toiminta- tai vastuuryhmäksi niin, että ainakin aluksi johtokuntaan kuuluneet kuuluisivat uuteenkin ryhmään ja myös varahenkilöt kutsuttaisiin siihen mukaan.”

Lähetystyön johtokunta 3/2023 (21.9.2023) 4§: ”Johtokunta esittää johtokuntarakenteen muuttamista vastuuryhmäksi, jättäen kuitenkin ryhmälle vallan päättää kokoonpanosta ja sen laajuudesta.”

**Esitys, kirkkoherra:** Kaikki johtokunnat olivat johtokuntarakenteen muuttamisen kannalla ja esitän että kirkkoneuvosto esittää kirkkovaltuustolle, että johtokunnat lakkautetaan 31.12.2023 ja niiden sijaan muodostetaan toimintaryhmät/vastuuryhmät 1.1.2024 lähtien. Nykyiset johtokunnat jatkavat toimintaryhminä/vastuuryhminä ja päättävät mahdollisista kokoonpanoon liittyvistä muutoksista puheenjohtajan, kirkkoneuvoston edustajan ja työntekijän/työntekijöiden johdolla.

**Päätös, kirkkoneuvosto:** Kirkkoneuvosto esittää kirkkovaltuustolle, että johtokunnat lakkautetaan 31.12.20234 ja niiden sijaan muodostetaan toimintaryhmät 1.1.2024 lähtien. Nykyiset johtokunnat jatkavat toimintaryhminä ja päättävät mahdollisista kokoonpanoon liittyvistä muutoksista puheenjohtajan, kirkkoneuvoston edustajan ja työntekijän/työntekijöiden johdolla.

**§ 75**

**Kanttorin virka**

Soinin seurakunnalla on vuoden 2026 loppuun asti tuomiokapitulin lupa poiketa c-kanttorin viran kelpoisuusvaatimuksista ja hoitaa virkaa osa-aikaisena sekä olla julistamatta virkaa haettavaksi vakinaista täyttämistä varten. Perusteluna viran osa-aikaisuudelle on pienen seurakunnan taloustilanne sekä kanttorin tarve seurakunnassa. Vt. kanttori on hoitanut virkaa 1.5.2009 alkaen osa-aikaisena. Hän hoiti virkaa 60 % osuudella. Vt. kanttori irtisanoutui 1.10.2023 alkaen. Kanttorin irtisanouduttua virka olisi nyt avattava haettavaksi vakinaista täyttämistä varten. Viranhoitoon voidaan liittää velvollisuus tehdä myös muuta kuin varsinaista kanttorintyötä, jolloin virka olisi 100 %. Seurakunnalla ei ole ollut nuorisotyöntekijää muutamaan vuoteen ja kaikki nuorisotyö on jäänyt kirkkoherran vastuulle. Nyt tässä yhteydessä olisi mahdollista täyttää kanttorin virka täysimääräisenä ja liittää siihen nuorisotyön osuutta 30 %, jolloin varsinaisen kanttorityön osuudeksi jäisi 70 %. Näin saisimme lisää resursseja käytettäväksi myös nuorison seurakuntayhteyden vahvistamiseksi.

**Esitys:** C-kanttorin virka laitetaan hakuun mahdollisimman pian ja ilmoituksessa mainitaan, että virkaan kuuluu velvollisuus hoitaa nuorisotyötä 30 % osuudella kokonaistyöajasta. Virka täytettäisiin 1.1.2024 alkaen. Viran palkkaus on KirVESTESin palkkaluokan 501 mukainen (vähimmäispalkka 2465,39 €/kk).

**Päätös, kirkkoneuvosto:** Kirkkoneuvosto päätti laittaa c-kanttorin viran hakuun ehdotuksen mukaisena. Jos hakuajan 16.10.-15.11.2023 (klo 12) päättymiseen mennessä on tullut vain yksi tai ei yhtään hakemusta, hakuaikaa jatketaan 22.11.2023 saakka. Haastattelupäiväksi päätettiin 22.11.2023 iltapäivä. Neuvosto tekee päätöksen kanttorin viran haltijasta saman illan kokouksessaan.

**§ 76**

**Vuoden 2024 tuloveroprosentti**

Seurakunnan kirkkovaltuuston tulee vahvistaa kirkollisveroprosentti (KL 6 luku 2 §) ja ilmoittaa se verohallitukselle viimeistään edeltäneen vuoden marraskuun 17. päivään mennessä (VerotusMenL91 a§). Kirkollisvero on seurakuntatalouden perusta. Kirkollisveron määrään vaikuttavat talouden yleisen kehityksen lisäksi veroperustemuutokset, työllisyystilanne, kirkollisveroprosentin suuruus, seurakunnan jäsenten ansiotulojen ja eläketulojen kehitys ja niitä saavien määrä. Vuoden 2023 alusta voimaan tullut verotulouudistus siirsi kuntien verotuloja valtiolle hyvinvointialueiden rahoittamiseksi. Ansiotuloverotuksen muutokset toteutettiin nykyisen verojärjestelmän sisällä muuttamalla valtion tuloveroasteikkoa, kuntien veroprosentteja sekä useita eri vähennyksiä. Uudistuksessa valtion tuloveron määrä kasvoi merkittävästi ja ensisijaisesti valtion tuloverosta tehtävät vähennykset kohdistuvat nykyistä enemmän valtion tuloveroon. Muutoksella on vaikutusta myös kirkollisveroon, koska tuloverosta tehtävät vähennykset kohdistuivat nykyistä enemmän valtion tuloveroon. Kirkko sai siten sote-verouudistuksen yhteydessä perusteetonta hyötyä ja vastaavasti seurakuntaan kuuluvat verovelvolliset maksavat kirkollisveroa nykyistä enemmän. Valtionvarainministeriön laskelmien mukaan kirkollisveroprosentin keskimääräinen alentamistarve muutoksen jälkeen oli kokonaistasolla noin 0,08 prosenttiyksikköä. Kirkollisveroprosentti määrätään 0,05 prosenttiyksikön tarkkuudella, minkä johdosta pienin mahdollinen veroprosentin alentamistarve olisi 0,05 prosenttiyksikköä. Vuodelle 2023 veroprosenttia laskettiin 1,85 %:sta 1,80 %:iin. Pandemian ja Ukrainan sodan jälkeen Suomen taloustilanne näyttää ennusteiden valossa vakiintuneen. Suomen talouskasvun arvioidaan pysyvän tänä ja ensi vuonna nollan tuntumassa. Korkojen nousu ja kasvaneet kustannukset leikkaavat yritysten investointeja. Samalla Suomen tärkeimmät vientimarkkinat ja sen myötä Suomen vienti kasvavat kivuliaasti. Elokuun loppuun mennessä verotuloja oli kertynyt 281 814 euroa. Kuluvan talousarviovuoden verotuloksi on kirjattu 375 000 euroa. Vuoden 2022 kirkollisverokertymä oli 259 378 euroa. Kirkollisveroa maksavien jäsenten pysyessä ennusteen mukaisena olisi kirkollisveroprosentin pysyessä 1,80 vuodelle 2024 arvioitu verokertymä 406 000 euroa. Prosentilla 1,75 arvioitu verokertymä olisi 394 722 euroa. Seurakunnan taloudellista tilannetta tarkasteltaessa veroprosentin laskeminen ei ole kannattavaa.

**Esitys, talouspäällikkö:** Kirkkoneuvosto esittää kirkkovaltuustolle, että Soinin seurakunnan tuloveroprosentti vuonna 2024 on 1,80 %.

**Päätös, kirkkoneuvosto:** Kirkkoneuvosto esittää kirkkovaltuustolle, että Soinin seurakunnan tuloveroprosentti vuonna 2024 on 1,80 %.

**§ 77**

**Hakemus hautapaikkavarausta varten** (liite 1, salainen)

Neuvostolle on tullut hakemus hautapaikkojen varaamisesta etukäteen. Hakijat ovat syntyneet, käyneet rippikoulun ja vihitty Soinissa. Tarkemmat tiedot liitteessä.

**Esitys, kirkkoherra:** Esitän hautapaikkavarauspyynnön hyväksymistä hakemuksessa mainittujen seikkojen perusteella.

**Päätös, kirkkoneuvosto:** Hakemus hyväksyttiin.

**§ 78**

**Kirkon vuokraaminen** (liite 2)

Soinin seurakunnan kirkon vuokraamiseen ulkopuolisille ei ole ollut olemassa mitään yhtenäistä linjaa. Vuokraaminen on päätetty tapahtumakohtaisesti. Vuokraamiseen olisi syytä päättää yhtenäinen linja. Perusteluna se, että vuokraamisen mahdollisuus on kiinnostavampi tunnetuimmille esiintyjille, jolloin kirkkoon ja paikkakunnalle voidaan saada isompia konsertteja.

Liitteenä malli yhteistyösopimukseksi konserttien järjestämisestä, jossa pidetään mukana mahdollisuus seurakunnan tarkistaa esitettävä ohjelmisto, että se on seurakunnan linjan mukainen.

**Esitys. kirkkoherra:** Kirkkoneuvosto päättää laatia ja hyväksyä uudet kirkon vuokraamisen periaatteet.

**Päätös, kirkkoneuvosto:** Kirkkoneuvosto laati uudet kirkon vuokraamisen periaatteet ja hinnat ja päätti esittää kirkkovaltuustolle niiden hyväksymistä.

**§ 79**

**Periaatepäätös yhteisvastuukeräyksessä kuluina ilmoitettavista menoista**

Kirkkohallituksen yleiskirje 12/2023: Seurakunnan kirkkoneuvosto tai yhteisen kirkkoneuvosto tekee periaatepäätöksen siitä, mitä menoja seurakunta ilmoittaa Kirkkopalvelut ry:lle yhteisvastuukeräyksestä aiheutuvina kuluina vähennettäväksi seurakunnan tulo-osuudesta.

**Esitys, talouspäällikkö:** Alkuperäinen esitys: Kuluiksi kirjataan yhteisvastuumyyntihyllyn tavaroiden ostokulut sekä kirjattuna lähetettävien kirjeiden postimaksut.

Keskusteltuaan uudestaan yhteisvastuusta vastaavan työntekijän kanssa, talouspäällikkö muuttaa ehdotustaan seuraavasti: Kuluiksi kirjataan yhteisvastuumyyntihyllyn tavaroiden ostokulut.

**Päätös, kirkkoneuvosto:** Yhteisvastuukeräyksen kuluiksi kirjataan yhteisvastuumyyntihyllyn tavaroiden ostokulut.

**§ 80**

**Kirkkovaltuuston kokouksen 4/2023 esityslista**

Kokouksen avaus

Kokouksen laillisuus ja päätösvaltaisuus

Pöytäkirjan tarkastajat

Työjärjestyksen hyväksyminen

Vuoden 2024 tuloveroprosentti

Kirkon vuokraaminen

Muut mahdolliset asiat

Ilmoitusasiat

Valitusosoitus

Kokouksen päättäminen

**Esitys, kirkkoherra:** Kirkkoneuvosto hyväksyy kirkkovaltuuston 4/2023 kokouksen asialistan.

**Päätös, kirkkoneuvosto:** Hyväksyttiin.

**§ 81**

**Muut mahdolliset asiat**

Ei ollut

**§ 82**

**Ilmoitusasiat ja viranhaltijapäätökset**

Kirkkoneuvosto tai sen puheenjohtaja voi ohjesäännössä määrätyn ajan kuluessa siirtää johtokunnan ja luottamushenkilön tai viranhaltijan päättämän asian kirkkoneuvoston käsiteltäväksi. Kirkkoneuvosto voi tällöin kumota päätöksen tai muuttaa sitä taikka palauttaa asian uudelleen käsiteltäväksi.

Kirkkoherran viranhaltijapäätös 8/2023: Kirkkoherra on nimennyt vs. kanttoriksi ajalla 3.10.2023-31.12.2023 Miika Tikkasen.

 Kirkkohallituksen yleiskirjeet n:ro 30-32/2023.

**Esitys, kirkkoherra:** Kirkkoneuvosto merkitsee tiedoksi ilmoitusasiat ja viranhaltijapäätökset.

**Päätös, kirkkoneuvosto:** Kirkkoneuvosto merkitsi tiedoksi.

**§ 83**

**Valitusosoitus**

Valitusosoitus liitetään pöytäkirjaan.

**§ 84**

**Kokouksen päättäminen**

Kokous päätettiin klo 19.38 iltavirteen.

Hartaus

# OIKAISUVAATIMUSOHJEET JA VALITUSOSOITUS

**Soinin seurakunta**

**Kirkkoneuvosto**

11.10.2023 § 83

## 1 MUUTOKSENHAKUKIELLOT

**Valmistelua ja täytäntöönpanoa koskevat muutoksenhakukiellot**

Seuraavista päätöksistä ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa. Julkisista hankinnoista ja käyttöoikeussopimuksista annetun lain (1397/2016, hankintalaki) 146 §:n 2 momentin 1 kohdan mukaan hankintalain mukaista valitusta ei voi tehdä päätöksestä tai muusta ratkaisusta, joka koskee yksinomaan hankintamenettelyn valmistelua.

**Pöytäkirjan pykälät:** 71, 72, 73, 75, 76, 78, 80, 83, 84

**Oikaisuvaatimusoikeudesta aiheutuva valituskielto**

Koska päätöksestä voidaan tehdä kirkkolain 12 luvun 1 §:n 1 momentin mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:

**Pöytäkirjan pykälät:** 74, 77

**Erikseen säädetyt muutoksenhakukiellot**

1. Viranhaltija ei saa valittamalla hakea muutosta lain evankelis-luterilaisen kirkon viranhaltijasta (viranhaltijalaki) 73 §:n mukaan viranomaisen päätökseen evankelis-luterilaisen kirkon virkaehtosopimuksista annetun lain 2 §:ssä tarkoitetussa asiassa eikä saattaa sitä oikaisuvaatimuksin tai hallintoriita-asiana ratkaistavaksi, jos hänellä taikka viranhaltijayhdistyksellä on oikeus panna asia vireille työtuomioistuimessa. Mitä tässä momentissa säädetään, sovelletaan vain viranhaltijaan, joka on jäsenenä sellaisessa viranhaltijayhdistyksessä, jolla on oikeus panna asia vireille työtuomioistuimessa, tai sen alayhdistyksessä.
2. Muutosta ei saa erikseen hakea oikaisuvaatimuksella tai kirkollisvalituksella päätökseen, joka koskee viranhaltijalain 62 §:n 4 momentissa tarkoitettua väliaikaista virantoimituksesta pidättämistä.
3. Seurakunnan jäsenellä ei ole oikeutta tehdä oikaisuvaatimusta tai valitusta kirkkolain 12 luvun 5 §:n 1 momentin mukaan kirkkoneuvoston tai seurakuntaneuvoston päätöksestä, jos se koskee toiseen henkilöön kohdistuvaa diakoniaa, kristillistä kasvatusta tai opetusta.
4. Valittamalla ei saa hakea muutosta oikeudenkäynnistä hallintoasioissa annetun lain 2 luvun 6

§:n 2 momentin mukaan päätökseen, joka koskee vain asian valmistelua tai täytäntöönpanoa. Valittamalla ei myöskään saa hakea muutosta hallinnon sisäiseen määräykseen, joka koskee tehtävän tai muun toimenpiteen suorittamista.

1. Muun lainsäädännön mukaan päätökseen ei saa hakea muutosta valittamalla.

**Pöytäkirjan pykälät ja valituskieltojen perusteet:**

## Hankintoja koskevat muutoksenhakukiellot

 Hankintaa koskevista päätöksistä ei kirkkolain 12 luvun 8 §:n 2 momentin nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, jos hankinnan arvo ylittää hankintalain 25 §:n mukaisen kynnysarvon. Kansalliset kynnysarvot ilman arvonlisäveroa laskettuna ovat:

* 60 000 € (tavarat ja palvelut sekä suunnittelukilpailut);
* 150 000 € (rakennusurakat);
* 400 000 € (hankintalain liitteen E 1–4 kohdassa tarkoitetut sosiaali- ja terveyspalvelut);
* 300 000 € (hankintalain liitteen E 5–15 kohdassa tarkoitetut muut erityiset palvelut) ja – 500 000 € (käyttöoikeussopimukset).

**Pöytäkirjan pykälät:**

**2 OIKAISUVAATIMUSOHJEET**

## Oikaisuvaatimusviranomainen ja -aika

Seuraaviin päätöksiin tyytymätön voi tehdä kirjallisen oikaisuvaatimuksen.

Viranomainen, jolle oikaisuvaatimus tehdään ja yhteystiedot:

**Soinin seurakunnan** **kirkkoneuvosto**

Käyntiosoite: Karstulantie 2, 63800 Soini

Postiosoite: 63800 Soini

Sähköposti: soini.srk@evl.fi

**Pöytäkirjan pykälät:**

Oikaisuvaatimus on tehtävä **14 päivän kuluessa** siitä, kun asianosainen on saanut tiedon päätöksestä. Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon seitsemäntenä päivänä siitä, kun pöytäkirja on julkaistu yleisessä tietoverkossa. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

Oikaisuvaatimuksen voi omalla vastuullaan lähettää postitse, lähetin välityksellä tai sähköisesti. Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

## Oikaisuvaatimuksen sisältö

Oikaisuvaatimuksesta on käytävä ilmi:

* oikaisuvaatimuksen tekijän nimi ja tarvittavat yhteystiedot asian hoitamiseksi
* tiedot oikaisuvaatimuksen kohteena olevasta päätöksestä
* millaista oikaisua päätökseen vaaditaan
* millä perusteilla oikaisua päätökseen vaaditaan.

**3 HANKINTAOIKAISU**

## Hankintaoikaisun tekeminen

Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun (hankintalaki 132–135 §).

Hankintaoikaisu toimitetaan hankintayksikölle.

**Hankintayksikkö:**

Käyntiosoite:

Postiosoite:

Sähköposti:

Hankintaoikaisu on tehtävä **14 päivän kuluessa** siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta.

Oikaisuvaatimusaika lasketaan päätöksen tiedoksisaannista tiedoksisaantipäivää lukuun ottamatta. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Hankintaoikaisun on oltava perillä oikaisuvaatimusajan viimeisenä päivänä ennen viraston aukioloajan päättymistä. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa hankintaoikaisun tehdä ensimmäisenä arkipäivänä sen jälkeen. Hankintaoikaisun voi omalla vastuullaan lähettää postitse, lähetin välityksellä tai sähköisesti.

## Hankintaoikaisun sisältö

Hankintaoikaisusta on käytävä ilmi:

* oikaisua vaativan nimi sekä tarvittavat yhteystiedot asian hoitamiseksi
* tiedot hankintaoikaisun kohteena olevasta päätöksestä
* millaista oikaisua päätökseen vaaditaan
* millä perusteilla oikaisua päätökseen vaaditaan.

Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.

**4 VALITUSOSOITUS**

## a) Kirkollis- ja hallintovalitukset

Seuraaviin päätöksiin voidaan hakea muutosta kirjallisella valituksella.

**Valitusviranomainen ja yhteystiedot:**

**Vaasan hallinto-oikeus**

Käyntiosoite: Korsholmanpuistikko 43

Postiosoite: PL 204, 65101 Vaasa

Sähköposti: vaasa.hao@om.fi

Valituksen voi tehdä myös hallinto- ja erityistuomioistuinten asiointipalvelussa osoitteessa <https://asiointi.oikeus.fi/hallintotuomioistuimet> **Kirkollisvalitus, pöytäkirjan pykälät:**

**Hallintovalitus, pöytäkirjan pykälät:**

Valitusaika on **30 päivää** päätöksen tiedoksisaannista.

## Muutoksenhakuajan laskeminen

Valitusaika lasketaan päätöksen tiedoksisaannista tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen

tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon seitsemäntenä päivänä siitä, kun pöytäkirja on julkaistu yleisessä tietoverkossa. Jos muutoksenhakuajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa valituksen tehdä ensimmäisenä arkipäivänä sen jälkeen.

## b) Valitus markkinaoikeuteen

Valitus on tehtävä kirjallisesti **14 päivän kuluessa** siitä, kun ehdokas tai tarjoaja on saanut tiedon hankintaa koskevasta päätöksestä valitusosoituksineen. Valitusaika lasketaan päätöksen tiedoksisaannista tiedoksisaantipäivää lukuun ottamatta.

Jos hankintayksikkö on tehnyt hankintapäätöksen jälkeen hankinta- tai käyttöoikeussopimuksen hankintalain 130 §:n 1 tai 3 kohdan nojalla noudattamatta odotusaikaa, valitus on tehtävä 30 päivän kuluessa siitä, kun tarjoaja on saanut tiedon päätöksestä valitusosoituksineen.

Valitus markkinaoikeudelle on tehtävä viimeistään kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.

Ehdokkaan tai tarjoajan katsotaan saaneen päätöksestä oheisasiakirjoineen tiedon seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.

Hankinta-asiaan muutosta hakevan on lisäksi kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikön ilmoittamaan osoitteeseen viimeistään silloin, kun hankintaa koskeva valitus toimitetaan markkinaoikeuteen. Hankintayksikön yhteystiedot ovat edellä hankintaoikaisua koskevassa kohdassa.

Markkinaoikeuden käsiteltäväksi valituksella voidaan saattaa hankintalaissa tarkoitettu hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee 1) yksinomaan hankintamenettelyn valmistelua, 2) sitä, että hankintasopimusta ei jaeta osiin hankintalain 75 §:n nojalla tai 3) sitä, että hankintalain 93 §:ssä tarkoitetun kokonaistaloudellisen edullisuuden perusteena käytetään yksinomaan halvinta hintaa tai kustannuksia. Asia voidaan saattaa markkinaoikeuden käsiteltäväksi, jos hankinnan arvo ylittää hankintalain 25 §:n mukaisen kynnysarvon.

## Markkinaoikeuden yhteystiedot

Valitus on toimitettava markkinaoikeudelle osoitettuna osoitteeseen:

Postiosoite: **Radanrakentajantie 5, 00520 HELSINKI**

Käyntiosoite: **Tuomioistuimet-talo. Radanrakentajantie 5, 00520 Helsinki**

Puhelinvaihde: 029 56 43300

Faksi: 029 56 43314

Sähköpostiosoite: **markkinaoikeus@oikeus.fi**

Valituksen voi tehdä myös hallinto- ja erityistuomioistuinten asiointipalvelussa osoitteessa <https://asiointi.oikeus.fi/hallintotuomioistuimet>

**5 VALITUKSEN SISÄLTÖ JA LIITTEET, VALITUSASIAKIRJOJEN TOIMITTAMINEN JA OIKEUDENKÄYNTIMAKSU**

## Valituksen sisältö

Valituksessa on ilmoitettava:

* valittajan nimi ja yhteystiedot
* postiosoite ja mahdollinen muu osoite, johon oikeudenkäyntiin liittyvät asiakirjat voidaan lähettää
* sähköpostiosoite, jos valitusviranomaisen päätös voidaan antaa tiedoksi sähköisenä viestinä
* päätös, johon haetaan muutosta
* miltä kohdin päätökseen haetaan muutosta ja mitä muutoksia siihen vaaditaan tehtäväksi
* vaatimusten perustelut
* mihin valitusoikeus perustuu, jos valituksen kohteena oleva päätös ei kohdistu valittajaan.

Jos valittajan puhevaltaa käyttää hänen laillinen edustajansa tai asiamiehensä, myös tämän yhteystiedot on ilmoitettava. Yhteystietojen muutoksesta on valituksen vireillä ollessa ilmoitettava viipymättä valitusviranomaiselle.

## Valituksen liitteet

Valitukseen on liitettävä:

* valituksen kohteena oleva päätös valitusosoituksineen
* selvitys siitä, milloin valittaja on saanut päätöksensä tiedoksi, tai muu selvitys valitusajan alkamisen ajankohdasta
* asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.

Asiamiehen on esitettävä valtakirja. Jollei valitusviranomainen toisin määrää, valtakirjaa ei kuitenkaan tarvitse esittää oikeudenkäynnistä hallintoasioissa annetun lain 32 §:ssä tarkoitetuissa tilanteissa.

## Valitusasiakirjojen toimittaminen

Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa markkinaoikeudelle ensimmäisenä arkipäivänä sen jälkeen. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

## Oikeudenkäyntimaksu

[Tuomioistuinmaksulain](https://www.finlex.fi/fi/laki/ajantasa/2015/20151455) (1455/2015) 2 §:n nojalla muutoksenhakijalta peritään

oikeudenkäyntimaksu, jollei lain 4, 5, 7, 8 tai 9 §:stä muuta johdu. Tuomioistuinmaksulain 2 §:ssä säädettyjen maksujen tarkistamisesta annetun oikeusministeriön asetuksen (1122/2021) 1 §:n mukaan oikeudenkäyntimaksu hallinto-oikeudessa on 270 € ja markkinaoikeudessa 2 120 €. Käsittelymaksu markkinaoikeudessa on kuitenkin 4 240 €, jos hankinnan arvo on vähintään

1 miljoonaa euroa ja 6 350 €, jos hankinnan arvo on vähintään 10 miljoonaa euroa. Ajantasainen tieto oikeudenkäyntimaksuista löytyy täältä: [Maksut - Tuomioistuinlaitos (oikeus.fi)](https://oikeus.fi/tuomioistuimet/fi/index/asiointijajulkisuus/maksut.html)

**Yksityiskohtainen valitusosoitus liitetään pöytäkirjanotteeseen.**